ایستانبول-‌داکی بیرگه کووردیناسیون مرکزی اوکراینانین چرنومورسک شهریندن ایکی گمی‌نین گؤندریلمه‌سینه ایجازه وئریب.
میللی ساوونما ناظیرلیگی تاخیل داشییان داها 2 گمی‌نین اوکراینا لیمانیندان حرکت ائتدیگینی بیلدیریب.
ناظیرلیکدن وئریلن معلوماتا گؤره، گونئی کره-یه 64 مین 720 تون قارغیدا‌لی داشییان لیبریا بایراق‌لی "Ocean Lıon"" و ایستانبولا 5 مین 300 تون گونباخان داشییان تورکیه بایراقلی "رحمی یاغجی" گمیسی بو گون سحر لیمان‌دان یولا سالینیب.
قئید ائدک کی، آوقوستون 2-ده اوکراینانین اودسا لیمانیندان​ یولا دوشن تاخیل ایله دولو ایلک گمی ایستانبولا چاتیب. بیرگه کووردیناسیون مرکزی‌نین عضو‌لری طرفیندن گمییه باخیش کئچیریلیب.
بوندان اول مرکز اوکراینا‌دان تاخیل داشییان "پولارنت" و "روژن" قورو یوک گمی‌لری‌نین بسفر بوغازیندان کئچمه‌سینه ایجازه وئرمیشدی.
